S'obri la convocatòria del concurs de cartells ‘25 de Noviembre 2023’
05 de setembre 2023

La regidoria d'Igualtat de l'Ajuntament de Sagunt convoca un any més el concurs de cartells ‘25 de Noviembre, Dia Internacional contra la Violència de Gènere’, edició 2023, premi que enguany complix la seua XX edició.

El termini de presentació de les obres va començar l'1 de setembre, i finalitzarà el 28 de setembre.

La dotació de l'import del premi serà de 600 €, subjecte a les retencions legals segons la normativa vigent. Entre els criteris de valoració que es tindran en compte, recollits en les bases reguladores, es troben l'originalitat, la qualitat dels treballs, l'eficàcia anunciadora o informativa, les condicions de reproducció i l'adequació a les característiques establides en les bases. També es valoraran els treballs que projecten una imatge més innovadora, positiva i superadora, fugint d'imatges morboses i/o victimistes.

**«És necessari el compromís de tota la ciutadania en la lluita contra la violència masclista»,** ha declarat l'alcalde de Sagunt i regidor d'Igualtat, Darío Moreno. **«Esta iniciativa, molt consolidada en el municipi, és una manera de dotar a les i els creadors d'un espai en el qual reivindicar la llibertat de les dones i l'erradicació de la violència de gènere»**, ha explicat l'alcalde, qui, així mateix, s'ha referit a **«la importància d'acabar amb esta xacra»,** especialment, **«després d'un estiu dramàtic en el que a violència de gènere es referix»**. **«Enguany ja són 40 les dones assassinades a Espanya a les mans de les seues parelles o ex parelles. No podem consentir que hi haja ni una víctima més»,** ha conclòs.

Cada persona podrà participar amb un màxim de dues obres, i el lema que ha de figurar obligatòriament és: _Parem la violència contra les dones_. La convocatòria del concurs de cartells està disponible en la Seu Electrònica de l'Ajuntament de Sagunt i es pot obtindre més informació a través de l'enllaç [https://aytosagunto.es/sede/es/subvenciones-becas-y-premios/](https://aytosagunto.es/sede/es/subvenciones-becas-y-premios/) o bé [https://sagunt.sedipualba.es/tablondeanuncios/anuncio.aspx?id=45919](https://sagunt.sedipualba.es/tablondeanuncios/anuncio.aspx?id=45919).

Les persones interessades a participar en el concurs també poden consultar les bases a través del següent enllaç [https://aytosagunto.es/media/o3aje33c/bop\_11\_juliol\_2016\_ordenanza\_def\_25nov.pdf](https://aytosagunto.es/media/o3aje33c/bop_11_juliol_2016_ordenanza_def_25nov.pdf) o bé dirigint-se a l'Àrea d'Igualtat, telefonant al 96 265 58 89 i a través del correu electrònic [dona@aytosagunto.es](mailto:dona@aytosagunto.es).

*   [](http://www.facebook.com/sharer.php?u=https://aytosagunto.es/va/actualitat/s-obri-la-convocatoria-del-concurs-de-cartells-25-de-noviembre-2023/ "Facebook")
*   [](http://twitter.com/share?url=https://aytosagunto.es/va/actualitat/s-obri-la-convocatoria-del-concurs-de-cartells-25-de-noviembre-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-obri-la-convocatoria-del-concurs-de-cartells-25-de-noviembre-2023/ "Linked In")
*   [](mailto:?body=https://aytosagunto.es/va/actualitat/s-obri-la-convocatoria-del-concurs-de-cartells-25-de-noviembre-2023/)